**Proces – verbal**

**Încheiat azi joi 4 noiembrie 2021 cu ocazia derulării şedinţei ordinare a Consiliului Local Coroisânmărtin,**

Sedinţa a fost convocată la data de 21 octombrie 2021 cu Dispoziţia primarului nr.102/2021.

La şedinţă absentează consilierii locali Lupşa Vasile Sorin şi Lupşa Rodica. La şedinţă participă şi delegatul sătesc Deneş Florin**.** Domnul primar roagă ca şedinţa să se desfăşoare cu celeritate având în vedere situatia pandemică din comună.

Secretarul anunţă că va trebui ales un preşedinte de şedinţă. Domnul Tănasă Mircia îl propune pe domnul Cernea Nicolae care este ales cu unanimitate de voturi.

Domnul Cernea Nicolae, preia conducerea lucrărilor şedinţei si supune la vot proiectul Odinii de zi transmis cu 5 zile înainte de data şedinţei :

1. **Proiect de Hotărâre privind aprobarea încheierii unui acord de parteneriat între Comuna Suplac și Comuna Coroisinmartin în vederea elaborării şi implementării proiectului:** „EXTINDERE RETELE DE CANALIZARE MENAJERA IN COMUMA COROISINMARTIN SI EXTINDERE STATIE DE EPURARE IN COMUNA SUPLAC, JUDETUL MURES”.
2. **Proiect de Hotărâre privind aprobarea devizului general, a indicatorilor tehnico-economici, a cererii de finantare a proiectului şi a Anexei 2.2b la normele metodologice privind ,,** EXTINDERE RETELE DE CANALIZARE MENAJERA IN COMUMA COROISINMARTIN SI EXTINDERE STATIE DE EPURARE IN COMUNA SUPLAC, JUDETUL MURES”.

domnul primar explicând că punctual 3 privitor la aducţiune a de apă îl retrage deoarece după comunicarea Ordinii de Zi către consilieri a ajuns la concluzia că totuşi făcând parte din ADI AQUA INVEST MURES nu poate solicita fonduri şi în cadrul programelor guvernamentale pe de o parte iar pe de altă parte s-ar mulţumi ca prin Programul Anghel Saligny sa se finanţeze proiectul de canalizare. Domnul Gândilă sugerează că trebuie ieşit din asocierea judeţeană pentru că altfel, nu va fi apă prea curând în comună. Domnul primar spune că va propune ieşirea dacă identifică o sursă sigură de finanţare, deocamdată a fost sfătuit să mai rămână însă, este de asteptat ca presiunea pe ADI Invest să fie mare în următoarea perioadă, UAT-urile solicitând termene precise.

Ordinara de Zi este adoptată cu unanimitate de voturi.

In continuare secretarul dă citire procesului-verbal al şedinţei anterioare, care este aprobat cu unanimitate de voturi.

Deasemenea secretarul informează că pentru punctele aflate pe Ordinea de ZI fiind vorba de o asociere pentru ca Hotărârile să fie adoptate este nevoie de votul majorităţii consilierilor în funcţie adică de şase voturi ,, pentru”.

In continuare se trece la primul punct privind aprobarea încheierii unui accord de parteneriat cu u.a.t Suplac în vederea implementării proiectului,, Extindere reţele de canalizare menajeră în Comuna Coroisânmărtin şi extindere staţie de epurare în Comuna Suplac, judeţul Mureş” domnul primar explicând că a participat şi la şedinţa consiliului local Suplac pentru a sustine proiectul acesta fiind adopatat cu 8 voturi pentru şi 3 împotrivă. Domnul Gândilă întreabă dacă va trebui constituit ADI cu acest obiect, secretarul răspunzând că va trebui constituit, domnul Gândilă remarcând ca va necesita timp constituirea, competenţa materială în domeniu având-o Tribunalul. Domnul primar spune că se vor face toate demersurile important este să se finanţeze proiectul.Domnul primar aminteşte că principalul avantaj al colaborării cu uat-ul vecin îl reprezintă împărţirea costurilor de mentenanţă. Se supune la vot **HCL nr.47/2021** se adoptă cu unanimitate de voturi.

In continuare se trece la punctual 2 privind aprobarea devizului general şi indicatorilor tehnico-economici al proiectului de canalizare domnul primar dă citire Proiectului de Hotărâre subliniind că doreste să depună proiectul la termen în cadrul Programului ,,Anghel Saligny”. Domnul Gândilă Doru întreabă dacă este întocmit Studiu de fezabilitate pentru proiect domnul primar răspunzând că este în lucru, deocamdată fiind supuse aprobării devizul general şi indicatorii tehnico-economici ai proiectului.

Se supune la vot **HCL nr.48/2021** se adoptă cu unanimitate de voturi.

In final domnul primar mulţumeşte pentru participare şi pentru faptul că şedinţa s-a încheiat fără a fi prelungită nejustificat informând că în cazul în care nu vor apărea situaţii deosebite următorea convocare va fi în preajma Crăciunului.

Nemaifiind alte discuţii şedinţa se încheie.

**Preşedinte de şedintă, Contrasemnează secretar general**

**Cernea Nicolae Pop Mircea**